b"\n_START_ARTICLE_\nMont Erebus\n_START_SECTION_\nHist\xc3\xb2ria\n_START_PARAGRAPH_\nEl Mont Erebus va ser descobert el 27 de gener de 1841 per l'explorador polar Sir James Clark Ross (Les naus del qual s'anomenaven HMS Erebus i HMS Terror que tamb\xc3\xa9 van ser usades per Sir John Franklin en la seva desastrosa expedici\xc3\xb3 a l'\xc3\x80rtic). Les naus i el volc\xc3\xa0 obtenen el seu nom d'\xc3\x88reb, un d\xc3\xa9u greg primig\xc3\xa8ni, fill de Caos El primer ascens complet, fins al vorell del cr\xc3\xa0ter principal, va ser realitzat per Edgeworth David i el seu equip, membres de l'expedici\xc3\xb3 Nimrod de 1908 liderada per Sir Ernest Shackleton. El primer ascens conegut en solitari a aquesta muntanya va ser realitzat per Charles J. Blackmer entre el 19 i el 20 de gener de 1991. Blackmer, un ferrer que va treballar durant molts anys a l'estaci\xc3\xb3 McMurdo, al Pol Sud, completant aquesta escalada en un per\xc3\xadode de 24 hores. L'ascens li va portar, m\xc3\xa9s o menys 17 hores."